Žimantas Pacevičius

Žimantas Pacevičius (g. 1963 m. lapkričio 5 d. Vilniuje) – Lietuvos teisininkas, buvęs Specialiųjų tyrimų tarnybos (STT) direktorius.

 Biografija 
1984 m. baigė Saratovo industrinį pedagoginį technikumą. 1984–1990 m. Vilniaus 30-osios vidurinės profesinės technikos mokyklos darbuotojas.

1990–1991 m. Vilniaus miesto vidaus reikalų skyriaus Kriminalinės paieškos poskyrio operatyvinis įgaliotinis. 1991–1993 m. Lietuvos policijos akademijos Tarnybos skyriaus kuopos vadas, Akademinio skyriaus pagrindinių studijų vadas. 1993–1995 m. VRM Policijos departamento Kriminalinės policijos Ypatingų nusikaltimų tyrimo valdybos 1-ojo skyriaus vyr. inspektorius. 1996 m. Lietuvos policijos akademijoje baigė teisės studijas, teisės magistras. 1995–1997 m. Policijos departamento Kriminalinės policijos Organizuoto nusikalstamumo tyrimo tarnybos Smurtinių nusikaltimų tyrimo skyriaus komisaras inspektorius, komisaras.Ž. Pacevičius – „tvarkiečių“ pasirinkimas, 2013-01-28

1997–1999 m. STT prie VRM Operatyvinės veiklos skyriaus poskyrio viršininkas, Operatyvinės veiklos skyriaus viršininko pavaduotojas. 1999–2000 m. STT prie VRM viršininko pavaduotojas, 2000–2007 m. STT direktoriaus pirmasis pavaduotojas, nuo 2007 m. spalio 17 d. iki 2012 m. spalio 17 d. STT direktorius.http://www3.lrs.lt/pls/inter3/dokpaieska.showdoc_l?p_id=306459http://www3.lrs.lt/pls/inter3/dokpaieska.showdoc_l?p_id=435123 Nuo 2012 m. gruodžio 28 d. iki 2014 m. lapkričio 7 d. vidaus reikalų viceministras, kuruojantis viešojo saugumo politikos sritį. Nuo 2014 m. gruodžio 11 d. iki 2015 m. lapkričio 13 d. Seimo pirmininkės Loretos Graužinienės sekretoriato vadovas.http://www3.lrs.lt/pls/inter/w5_show?p_r=9562&p_d=153524&p_k=1 Iš pareigų atsistatydino po įtarimų dėl kelių nemokamų apsilankymų Druskininkų sveikatingumo ir poilsio centre „Aqua“.Ž. Pacevičius paliko Seimo pirmininkės komandą, 2015-11-13

 Šaltiniai 

Kategorija:Specialiųjų tarnybų vadovai
Kategorija:Lietuvos vidaus reikalų viceministrai
Kategorija:Lietuvos policijos komisarai